Această prevedere normativă va veni în completarea altor măsuri care simplifică și cresc accesul la tratamente pentru toți asigurații, inclusiv pentru pacienții oncologici, cum ar fi introducerea posibilității onorării prescripțiilor pentru medicamentele cu și fără contribuție personală de oricare farmacie din țară aflată în contract cu sistemul asigurărilor sociale de sănătate, respectiv a posibilității efectuării investigațiilor paraclinice recomandate de medicii aflați în contract cu sistemul asigurărilor sociale de sănătate la oricare furnizor de profil din țară.